مصر

**مصر** (رسمى: **جمهورية مصر العربيه**; باللغه المصريه القديمه: كمت km.t؛ باللغه القبطيه: كيمه ⲕⲏⲙⲉ), دوله عابره للقارات، موجوده فى الركن الشمالى الشرقى من افريقيا والركن الجنوبى الغربى من اسيا، وده عن طريق كوبرى برى شكلته شبه جزيرة سينا. عدد سكانها اتقدر بأكتر من 119 مليون نسمه. ده بيخليها فى المركز الـ13 بحسب عدد السكان، كمان اكتر دوله فيها سكان فى العالم العربى و الشرق الوسطانى. بيحدها من الشمال: البحر المتوسط، من الجنوب: السودان، من الشرق: البحر الأحمر، من الشمال الشرقي: فلسطين (غزه)، اسرائيل، من الغرب: ليبيا. مساحتها حوالى 1,010,408 كيلومتر مربع،  المأهولة منها 78,990 كم2، هى 7.8% من مساحتها. وعدد المحافظات الاداريه هيا 27 محافظه، كل واحده متقسمه إداريا على أصغر، وهى المراكز أو الأقسام.

## تاريخ
مصر بلد موجودة فى شمال شرق افريقيا، و مصر كمان بلد بحر متوسطية، يعنى من الدول اللى ليها سواحل على البحر المتوسط. الموقع الجغرافى بتاع مصر مهم قوي، وليه دور فى تكوين الحضارة المصرية والثقافة بتاعتها. مصر متحددة من الشمال بالبحر المتوسط، ومن الشمال الشرقى باسرائيل وغزة، ومن الشرق بالبحر الأحمر، ومن الجنوب بالسودان، ومن الغرب بليبيا. مصر من الشمال ليها حدود بحرية فى البحر المتوسط مع اليونان وقبرص، وليها حدود أرضية مع ليبيا فى الغرب، و إسرائيل وغزة فى الشرق، والسودان فى الجنوب. حدود مصر النهاردة هيا هى حدودها من الاف السنين، ده من غير ما ناخد فى الاعتبار التوسعات للإمبراطورية المصرية فى عصر المملكة الفرعونية الجديدة. الاسم الرسمى بتاع الدولة دلوقتى  هو جمهورية مصر العربية، وده يادوب من سنة 1971، وقبل كده كان فى أسامى تانية للدولة، من ضمنها : السلطنة المصرية، والمملكة المصرية، والجمهورية المصرية، والجمهورية العربية المتحدة لما الرئيس عبد الناصر وحد الدولة ساعتها مع سوريا، والتوحيد ده مكملش كام سنة وفشل عشان أسباب كتير، أهم سبب فيهم هو إن الفكرة بتاعة العروبة كانت فكرة غريبة على المصريين، عشان المصريين معروفين بقوميتهم المحلية اللى هيا القومية المصرية. فى مصريين كتير بيطالبوا بالرجوع لاسم جمهورية مصر، وبيطالبوا إن اسم مصر الرسمى مينفعش يجى بعده أى حاجة تانية، عشان مصر بلد ليها سيادتها. مصر مساحتها حوالى مليون كيلومتر مربع. من الناحية الجغرافيا الطبيعية، من العصور الفرعونية لحد النهارده، الأراضى المصرية بتضم قسمين رئيسيين : وجه بحري، وده اللى بيمتد فى شمال القاهرة، وبينتهى فى البحر المتوسط، واخد شكل وردة أو دلتا، وبيسموه مصر السفلى. الصعيد، وده اللى بيمتد على الضفتين بتوع النيل من حدود مصر الجنوبية لحد ما بينتهى فى جنوب القاهرة، وبيسموه مصر العليا. السبب ورا التسمية بتاعة "مصر العليا" و"مصر السفلى" هو الاتجاه اللى بتمشى فيه الميه بتاعة نهر النيل، من فوق لتحت. النص الوسطانى اللى من جنوب الجيزة (من منف) لحد أسيوط بيسموه مصر الوسطى. مصر عدد سكانها من اكبر أعداد سكان الدول فى إفريقيا، وحسب آخر التقديرات، عدد سكان مصر أكتر من 100 مليون شخص. أغلب سكان مصر بيعيشوا على الضفتين بتوع النيل، اللى مساحة الوادى بتاعته حوالى 33,000 كيلومتر مربع. الصحراء بتشكل أغلب مساحة مصر، بس مش معمورة. السكان فى مصر (حوالى نصهم) دلوقتى من الحضر وبيعيشوا فى مدن، وربعهم فى مدينة القاهرة، اكبر مدينة فى إفريقيا والشرق الأوسط. مصر ليها شهرة عالمية بسبب تاريخها الطويل اللى من أيام الحضارة المصرية القديمة، اللى كانت من أعظم الحضارات القديمة، و مصر تعتبر أقدم دولة فى التاريخ من أول الوحدة السياسية الأولى فى مصر. الحضارة المصرية القديمة أثرت فى كل الحضارات اللى جت بعدها، واللى سابت لمصر وللعالم أروع الآثار زى أهرامات الجيزة، و أبو الهول، ومعبد الكرنك، ووادى الملوك فى مدينة الأقصر، وغيرهم. مصر كمان ليها دور مهم قوى فى الشرق الأوسط، وبالخصوص على المستوى الثقافى والسياسي، والدور ده مصر لعبته زمان  ولسه بتلعبه فى الحاضر. اللغة اليومية والقومية بتاعة المصريين دلوقتى هيا المصري، ودى لغة القواعد بتاعتها بتمشى على القواعد بتاعة المرحلة القبطية من اللغة المصرية القديمة. اللغة المصرية فيها لهجات مصرية كتير. فيه اللى بيصنفوا اللغة المصرية على إنها المرحلة الرابعة من تطور اللغة المصرية القديمة، زى بيومى قنديل، اللى عمل التصنيف ده على أسس لغوية، واعتبر اللغة المصرية بنت القبطية وحفيدة الديموطيقى. تاريخ وحضارة مصر القديمة بيشكلوا هوية ووعى المصريين لحد النهارده، لحد إنهم نفسهم مش واخدين بالهم من كده، وده بيظهر بشكل كبير فى اللغة اللى بيتكلموها، اللى هيا المصري، والممارسات الثقافية بتاعتهم، واللى بتشمل الأكلات بتاعتهم، والرياضات اللى بيمارسوها زى التحطيب، والالات المزيكا المصرية القديمة اللى بيستخدموها زى الطبلة، والناي، والسمسمية، والمزمار، والربابة، والدف، وغيرهم. وكمان الأعياد اللى بيحتفلوا بيها زى شم النسيم والموالد وغيرهم، والمقامات، ولحد دفن الميتين، وطقوس الذِكر والزار، والسبوع، والأربعين، وغيرهم كتير قوى. الممارسات الثقافية دى بتظهر كمان بشكل كبير بين المصريين الريفيين (الفلاحين) فى الصعيد والدلتا عن باقى المصريين، عشان المصريين الريفيين محافظين عليها أكتر. كمثال، هتلاقى المصريين الريفيين (الفلاحين) فى الصعيد والدلتا لسه حافظين وبيستخدموا الشهور القبطية لحد النهاردة، وعندهم حكمة لكل شهر بتوصفه.

## الاسم
الاسم اللى المصريين كانو مسميين بلدهم بيه ف اللغه المصرى القديمه هوا "**كمت** **km.t**"، و دى كلمه معناها "السمرا"  . الاسم دا بيرمز للارض السمرا بتاعة وادى النيل، و بيفرقها عن "**دشرت** **dšr.t**"، و دى كلمه معناها "الصفرا" يعنى ارض الصحرا الصفرا اللى اتاخدت منها كلمة desert. ف المرحله القبطى م اللغه الاسم بئا "**كيميه** **ⲕⲏⲙⲉ**" ف اللهجه الصعيدى، و "**كيمى** **ⲭⲏⲙⲓ**" ف اللهجه البحيرى. حرف ال "ـيـ ⲏ" ف الاسم القبطى بيتنطق زى ال " ى"  فى "فين؟" مش زى ال "ـيـ" اللى ف "مين؟"، يعنى بيتنطق [eː] ف الIPA.
الاسم "كمت km.t" جى م الجدر المصرى القديم "كم km" و الته "ت t." اللى ف الاخر دى بتاعت التأنيث، بيقابلها ف العربى الته المربوطه "ة" بتاعت التأنيث. ف المرحله القبطى م اللغه (و ف المرحله الديموتيكى برضه الته بتاعت التأنيث دى مكانتش بتتنطق، زى بالظبط ما الته بتاعت التأنيث مش بتتنطق فى المصرى، عشان كده لما بنكتب "ⲕⲏⲙⲉ" ب الحروف العربى بنكتبها "كيمه" عشان ننطقها زى ما بننطق بالمصرى، و دا النطق الصح، و بشكل عمومى دا النطق الصح لال "ⲉ" ف القبطى الصعيدى و ال "ⲓ" ف القبطى البحيرى لما بييجو ف اخر الكلمه. و بردو المصريين الريفيين (الفلاحين) نطقهم زى نطق القبطى بشكل عمومى. الخط الهيروجليفى (و الهيراتيكى و الديموتيكى بردو) مكانش فيه رموز لالحروف المتحركه، بس "كمت km.t" ف الغالب كات بتتنطق "كومَت [kuːmat]" ف المراحل الاولانيه م اللغه المصرى القديمه، عشان حرف ال "و" الطويل دا بيتحول ل"ـيـ ⲏ" طويله ف المرحله القبطى و ف المصرى المتاخر عمومى، و عشان كالاسم ده ف القبطى بقا "كيمه ⲕⲏⲙⲉ"، و ف المصرى المتاخر عمومى بيتنطق زى ف القبطى بردو.
**اسامى تانى بتتقال علا مصر:**
الاسامى اللى مصر معروفه بيها ف اللغات الاوروبيه متاخده من اسمها ف اللغه اللاتينى "ايجيپتوس Aegyptus" اللى هوا كمان متاخد م اليونانى القديم "ايجيپتوس Ἀριστοτέλης
  Αἴγυπτος Aígyptos
اليونانيين القدام لما اتعاملو مع مصر وصفوها بنفس الصفة، يعنى الأرض الخصبة أو السوداء، وسموها "ايجيپتوس"، والاسم ده اللى اتشق منه اسم مصر الحالى فى اللغات الاوروبية، زى Egypt. واسم "ايجيپتوس" عند اللغويين باتقال إنو متاخد من "**حوت كا بتح** حوتكابتاح **ḥwt kꜣ ptḥ**"، يعنى "**بيت روح الإله بتاح**"، اللى هو اسم معبد الإله بتاح فى منف، اللى هيا العاصمة القديمة لمصر.

الاسم اليونانى لمصر "ايجيپتوس" منه الصفة "ايجيپتيوس" اللى اتنقلت وقت المرحلة القبطية من اللغة وبقت "جيپتيوس" أو "كيپتيوس"، اللى هو أصل كلمة "قبط" بالعربى. كلمة قبط كانت بتتقال على المصريين كلهم سواء كانو مسلمين أو مسيحيين، يعنى بالأدلة التاريخية كلمة قبط كانت بتتقال على المصريين المسلمين فى العصور الوسطانيه  كلها، خصوص فى العصر المملوكى ولحد بدايات العصر العثمانى. (شوف التفاصيل فى سكشن الاسامى بتاع المصريين فى صفحة المصريين).

اما بقا بالنسبه لاسم "**مصر**"، دا من اصل سامى و مرتبط بشكل كبير بالاسم العبرانى "مصرايم" اللى مذكور ف التوراه و اللى معناه الحرفى "الارضين"، و المقصود مصر العليا و مصر السفلا، و كمان ليه معانى ف اللغات الساميّه التانيه، زى الدوله او البلد او الحد، و اقدم ذكر لالاسم دا "مصر" موجود ف اللغه الاكاديه بتاع ميسوپوتاميا. و بيتقال كمان ان المصريين ليهم جد "اسطورى" اسمه مصرايم اللى هوا واحد من ولاد حام ابن النبى نوح زى ما سفر التكوين ما بيذكر، بس دا كلام مش تاريخى و مفيش عليه اى دلايل اركيولوچيه. و فى احتمال كبير بردو يكون اسم "مصر" جى م المصرى القديم عن طريق القبطى من "**ماس-رى** Ⲙⲁⲣⲓⲁ
  ⲙⲁⲥ-ⲣⲏ
و معناها بالتقريب المكان اللى الشمس بتتولد فيه (مَولَد/والدة الشمس).

**اسامى المصريين:**
شوف التفاصيل بتاع اسامى المصريين ف سكشن الاسامى بتاع المصريين ف صفحة المصريين.
الاسم اللى المصريين كانو مسميين نفسهم بيه ف اللغه المصرى القديمه هوا "**رمت ن كمت** **rmṯ n km.t**"، و المعنا الحرفى بتاع الاسم دا هوا "**الناس بتاع كمت**\**مصر**". ف المرحله القبطى م اللغه الاسم بقا "**انرِمِنكيمه** **ⲛ̄ⲣⲙ̄ⲛ̄ⲕⲏⲙⲉ**" ف اللهجه الصعيدى، و "**نيرِمِنكهيمه\نيرِمِنكيمه** **ⲛⲓⲣⲉⲙⲛ̀ⲭⲏⲙⲓ**" ف اللهجه البحيرى، و بردو المعنا الحرفى بتاعو هوا "**الناس بتاع كيمه**\**مصر**".

**كمت km.t** ب الخط الهيروجليفى (م الشمال لاليمين):  km-m-t:O49 قبطى: **كيمه ⲕⲏⲙⲉ**

**رمت ن كمت rmṯ n km.t** ب الخط الهيروجليفى (م الشمال لاليمين):  D21:V13-A1*B1:Z2-N35-km-m-t:O49 قبطى: **انرِمِنكيمه ⲛ̄ⲣⲙ̄ⲛ̄ⲕⲏⲙⲉ**

**حوت كا بتح** حوتكابتاح **ḥwt kꜣ ptḥ** ب الخط الهيروجليفى (م الشمال لاليمين): O6-t:pr-D28-Z1-p:t-H
## التاريخ
[thumb|[هرم خوفو و ابو الهول، اتبنو ف المملكه القديمه. من اعظم الاثار اللى سابها المصريين القدام.]]
[thumb|[دار الاوبرا المصرية|دار الاوبرا المصريه. صورة متاخده من برج القاهره.]]
[تصغير|[معبد الاقصر|معبد لاقصر ف الليل، ف لاقصر.]]
[تصغير|[جامعة القاهره.]]

مصر هيا اقدم دوله موجوده ف العالم المعاصر. الدوله بمفهومها القانونى يعنى ارض و شعب و حكومه مركزيه. علا مدى اكتر من 5000 سنه و مصر موجوده بحدودها الچيوجرافيه المعروفه دلوقت و عاشت و استمرت و شعبها عايش علا ارضها من الاف السنين و طول الوقت ليها حكومه من  مش انقطاع ف اى حقبه من حقب التاريخ. جايز كان فى شعوب و قبايل قديمه عاشت من الاف السنين ف اماكن تانيه لكن مش ممكن تسميتهم دول، و و لو بعدين بقا ليهم دوله فماعاشتش زى الدوله المصريه و ماسابتش حاجه تثبت وجودها كحضاره. الحضاره المصريه القديمه اخبارها وصلتنا عن طريق نصوص موثقه مكتوبه ع البرديات و حيطان المعابد، عشان المصريين بعد ما اخترعو الكتابه عشقو اختراعهم دا و كانو بيسجلو كل كبيره و زغيره. طول التاريخ الدوله المصريه حاجه مميزه عن كل الدول التانيه و صعب تعريفها عشان ماهياش الحاكم، الفرعون او السلطان او الملك او الريس، ولا هيا الجيش ولا هيا الشعب، لكن مجموعة نظم متشابكه و متداخله مالهاش مثيل ف دول تانيه، و مجموعه م الروح و الاراده و المؤسسات و الهويه و حاجات تانى كتير خلقت الشخصيه المصريه و بتميز المصريين و دولتهم و بتديهم طابع معين مميز عن كل شعوب الدنيا و دولهم.
فى ادله عن ان الانسان سكن وادى النيل م العصر الحجرى ف شكل اعمال فنيه و منحوتات صخريه علا طول نهر النيل و الواحات ف الصحرا. ف الالفيه العاشره قبل الميلاد، ابتدت ف مصر ثقافه الصيادين و صيادين السمك و طحن الحبوب. التغيرات المناخيه و/او الافراط ف الرعى حوالى 8000 قبل الميلاد ابتدا يجفف الاراضى الرعويه و مصر، و اتشكلت الصحرا. حصلت هجرات لنهر النيل و استقر وضع الاقتصاد الزراعى و المجتمع المركزى.
الحضاره المصريه عمومى ابتدت كمجتمع م الفلاحين المصريين اللى مهنة الزراعه الراقيه خلتهم يرتبطو ب الارض و خلقت روح التعاون بينهم و خلتهم يطورو نظم رى و خلتهم يخترعو الحساب و الرياضيات و يخترعو تقويم و يهتمو بعلوم الفلك، و خلتهم يهتمو ب التسجيل و التوثيق و ده خلاهم يخترعو الكتابه و الكتابه خلتهم يخترعو الادب و يطورو اشكال جديده م الاعمال الادبيه، و طلع منهم اول دكتور ف التاريخ و طلع منهم المهندسين اللى طورو فنون المعمار اللى نسختها كل الحضارات اللى جت بعدهم، و سابو لمصر اعظم اثار ف العالم زى الاهرامات و المعابد و المسلات، و الفنانين اللى كتبو و رسمو ع الحيطان بتاع المعابد و اللى عملو تماثيل منحوته بمهاره مفيش زيها؛ و حاجات تانى كتير. عشان مجتمع الفلاحين المصريين ده ارتبط ب الارض ده خلاهم يكونو اول شعب حقيقى ف التاريخ و اول حكومه مركزيه و خلاهم يعملو ثقافتهم و هويتهم الخاصه بيهم و طلع منهم الفراعنه ملوك مصر القديمه العظما، يعنى باختصار عملو واحده من اقدم و اعظم الحضارات بتاع التاريخ.
تاريخ مصر المكتوب بيرجع لسنة 3200 قبل الميلاد بس كمان فى ادله كتير بتاكد وجود حضاره و مدنيه ف وادى النيل قبل التاريخ المكتوب و اللى اتطورت ف شمال و جنوب مصر بشكل مستقل (بس مش منفصل تماما) لحد ما الملك **[[مينا|مينا\نارمر]]** وحد الشمال و الجنوب و اسس دوله مركزيه ملوك مصر حكموها لمدة تلات-ت-الاف سنه تقريباً. المصريين سمو الدوله الجديده ب اسم "**تا-وى**" و معناها **الارضين** و الحضاره المصريه ازدهرت و فضلت شايله خصايصها المصريه البحته ف الفنون و المعمار و الثقافه بشكل سنة طول المده الطويله دى.
بعد لما احموس طرد الهكسوس من مصر و طاردهم لغاية حدود منطقة سوريا الشماليه مصر دخلت ف طور حربى كبير و ابتدا ملوكها يوجهو نظرهم لالبلاد الاسيويه ففتحو مناطق فلسطين و سوريا و وصلو لغاية نهر الفرات و اتوسعو ف الجنوب لغاية ما وصلو للشلال الرابع ف السودان الحالى و كانو اعظمهم ف الفتوحات تحوتمس التالت اللى اسس امبراطوريه مصريه شاسعه. م الوقت ده دى بقت حدود مصر لما يحكمها حاكم قوى، كان بيوصل بفتوحاته شمال لمنطقة سوريا و شرق لميسوبوتاميا و جنوب لاواسط السودان الحالى و ساعات كان بيتجه غرب و بيضم منطقة ليبيا و ف البحر المتوسط كان بيضم لمصر جزر زى قبرص و كريت و ده كلو ب لاعتماد علا قدرات مصر الاقتصاديه و قوة جيشها. م الحكام اللى ضمو الشام و الحجاز و النوبه لمصر كان احمد بن طولون اللى قضا ع الحكم العربى و من بعدو الاخشيد، و الدوله الفاطميه ضمت الشام و الحجاز و النوبه و اليمن لمصر، و ف العصر الايوبى فى جزر ف البحر المتوسط اتضمت لمصر، و ف عصر الدوله المملوكيه سلاطين مصر ضمو الشام و منطقة فلسطين و الحجاز و غيرها لمصر. اخر مره مصر اتوسعت فيها ب الفتوحات كان ف عهد محمد على اللى ف ايامو مصر كات ليها جيش مصرى قوى قدر بيه انه يسيطر علا كل الدول الافريقيه المطله علا نهر النيل و منها السودان الحالى و الحبشه (اثيوبيا الحاليه) و اوجندا و الصومال و ف الشرق و الشمال منطقة فلسطين و الشام و الحجاز و جزر ف البحر المتوسط و هدد عاصمة الاتراك العثمانليه ف تركيا يعنى ف قلب بيتهم.
من ناحيه تانيه، مصر هيا اكتر بلد ف العالم اتعاقب علا حكمها اكبر عدد م الملوك و السلاطين، و بالنسبه لطول تاريخها بتعتبر من اكتر بلاد العالم اللى اتمتعت ب استقلال. فى خمس فترات احتلال اتخللو استقلال مصر و كات فيهم مش مستقله (فارسى، رومانى، عربى، عثمانى، انجليزى). ف عصور لاستقلال مصر كانت بتتقدم و تسود و ف عصور لاحتلال كانت بتتخلف، ف العصر البطلمى مصر سادت منطقة البحر المتوسط و حصلت فيها نهضه ثقافيه كبيره مكتبة اسكندريه لعبت فيها دور كبير. بعد احتلال الرومان لمصر سنة 30 قبل الميلاد مصر فقدت استقلالها و اتحولت لولايه رومانيه، الرومان استنزفوها و نهبوها و فرضو ع المصريين ضرايب الراس، و ف سنة 641 غزا العرب مصر و احتلوها و بقت ولايه تابعه لالخليفه العربى ولاته بيحكموها و كانو بيجمعولو الضرايب و المكوس، و استنزفوها و نهبوها بردو، و استمر الوضع علا كده لغاية لما احمد بن طولون استقل بحكمها سنة 868 و اسس الدوله الطولونيه و خرجت م الحكم العربى و حصلت فيها نهضه كبيره، و رجعت ليها سيادتها و استقلالها ب الكامل ف العصر الفاطمى و العصر المملوكى اللى المماليك قدرو فيه انهم يكسرو شوكة شوية العرب اللى كانو لسه موجودين ف مصر و يقضو علا طموحاتهم و تمرداتهم و غالبيتهم اضطرو انهم يخرجو من مصر و حصلت فيها نهضه كبيره، و مصر بقت قوه اقتصاديه و عسكريه بيتعمل ليها الف حساب, لكن ف سنة 1517 استولى الاتراك العثمانيين عليها و بقت ولايه عثمانليه و انحدرت فيها الثقافه بعد ما نهب العثمانليه تراثها و نقلوه علا استانبول. ف عهد محمد على باشا حصلت نهضه جديده لكن انتكست بالاحتلال البريطانى لغاية ما قامت ثورة 23 يوليه سنة 1952 و رجعت مصر للمصريين.
رغم طول تاريخ مصر و التحولات و التغييرات اللى حصلت علا امتداده، التاريخ ده اتميز بالاستمراريه و الدوام و مصر فضلت قوه ثقافيه و عسكريه كبرى ف منطقة  الشرق الوسطانى؛ ورغم التغييرات، لسه بردو ملامح الشخصيه المصريه هيا هيا نفس ملامحها من الاف السنين.
## النشيد الوطنى
**بلادى بلادى بلادى** هوا اسم النشيد الوطنى بتاع مصر من تاليف  يونس القاضى و تلحين  سيد درويش و بيتقال ان بعض ابيات النشيد متاخده من خطاب مشهور للزعيم مصطفى كامل. اول نشيد وطنى لمصر اتعمل سنة 1869 و كان "مارش الانتصار" من اوبرا عايده من تلحين جوزيبيه فيردى و استمر السلام الملكى دا لحد ما جمال عبد الناصر بعد ثورة 23 يوليه بدله باناشيد تانيه ماعاشتش كتير زى **نشيد الحريه** و نشيد **والله زمان يا سلاحى**. الريس محمد انور السادات هوا اللى اختار بلادى بلادى سنة 1979 و خلاه النشيد الوطنى بتاع مصر، و هوا كمان اللى رجع اسم مصر لاسم الدوله الحالى بعد ما كان اسمها الجمهوريه العربيه المتحده، و ده اسم مكملش تلات سنين، و غيّرو لجمهورية مصر العربيه؛ بس فى مصريين كتير بيطالبو ب الرجوع لاسم مصر بس من غير اى اضافات
كلمات النشيد:

## الحكومه
مصر دولة شبه رئاسيه، اخر انتخابات كانت ف 2014 والى كسب فيها عبد الفتاح السيسى ب%96 م الاصوات ضد حمدين صباحى ب%4. يوم 3 يوليه 2013، اعلن المشير (وقتها) عبد الفتاح السيسى ان تم عزل محمد مرسى من منصبو و تعليق الدستور و تم تشكيل لجنه متكونه من 50 عضو عشان تعديل الدستور المصرى و تم عرضو ف استفتا، و بقا هوا الدستور بتاع الدوله يوم 18 يناير 2014.
### القانون
النظام القانونى ف مصر مبنى علا اساس القانون المدنى و الشريعه الاسلاميه. ف 2012 الاخوان المسلمين ف دستورهم الجديد حطو قوانين جديده بتميل اكتر لناحية الشريعه الاسلاميه، اما بالنسبه لقانون 2014 الحكومه المؤقته نجحت ف انها تعمل قانون علمانى متحضر اكتر. الدستور الجديد بيقول ان من 2018 ريس الدوله مدة رئاستو 6 سنين و يقدر يفضل مدتين.
## الجيوجرافيا
تصغير|مصر و البلاد اللى حواليها ف الليل م الفضا.

مساحة مصر 1,021,580 كيلو متر مربع (بمثلث حلايب و شلاتين المصريين) يعنى اد مساحة فرنسا مرتين و اد بريطانيا اربع مرات، بس عشان اغلب المساحه دى صحرا ف السكان بيتركز معظمهم ف وادى النيل (99% م المصريين عايشين علا 5.5 من مساحة بلدهم). من اكبر المدن المصريه القاهره و اسكندريه و الجيزه و المحله الكبرى و الزقازيق و اسيوط و المنيا. مصر جوها جاف معظم السنه، ماعدا ف شهور الشتا اكتوبر-مارس و بتنزل المطره اكتر حاجه ع المدن اللى بتطل ع البحر المتوسط و بتقل شويه شويه كل ما اتجهنا ناحية الجنوب. متوسط درجة الحراره ف الصيف بين 27 و 31 درجه مئويه، و بتبرد ف الشتا و بيوصل المتوسط 13 و 21 درجه مئويه.
### جبال
 
* الاصلا
* البربى
* البرقه (جبل فى مصر)
* البويب (جبل فى مصر)
* الحجر المخروم
* الشقه (جبل فى مصر)
* الطرابيل
* جبل ابرق
* جبل ابو حبان
* جبل ابو حجميات
* جبل ابو خريف
* جبل ابو درجه
* جبل ابو رواش
* جبل ابو روته
* جبل ابو روثة الاوسط
* جبل ابو شعر
* جبل ابو عرقوب
* جبل ابو عطيله
* جبل ابو فراد
* جبل ابو مروه
* جبل ابو هيمان
* جبل اساوره
* جبل الاحيجبه
* جبل الادرق
* جبل الازرق (جبل فى مصر)
* جبل الاصفر
* جبل الامرر
* جبل البربر
* جبل البروك
* جبل التمه
* جبل الجدى
* جبل الجوز
* جبل الجير
* جبل الجيسى
* جبل الحسنات
* جبل الحمر
* جبل الحمرا
* جبل الحمزه
* جبل الختميه
* جبل الخرم
* جبل الخله
* جبل الدرى
* جبل الربه
* جبل الرليشه
* جبل الرمليه
* جبل الشغب
* جبل الشوى
* جبل الصبحه
* جبل الصوابى
* جبل الطر
* جبل الطوال
* جبل الطير (جبل فى مصر)
* جبل العديله
* جبل العنقابيه
* جبل القبيله
* جبل القصيمه
* جبل الكبريت
* جبل اللويوى
* جبل المحاش
* جبل الملاحظ
* جبل المنشرح
* جبل الميثان
* جبل النزازات
* جبل الهدلاوى
* جبل الهفهوف
* جبل الوعره
* جبل اليتيمه
* جبل اليحموم
* جبل ام البارد
* جبل ام الحسنى
* جبل ام الطيور الفوقانى
* جبل ام الوجره
* جبل ام برقه
* جبل ام بعنيب
* جبل ام جنود
* جبل ام خريبه
* جبل ام خشيب
* جبل ام دره
* جبل ام رجام
* جبل ام رقبه
* جبل ام زرابيط
* جبل ام زقنون
* جبل ام سد
* جبل ام سلاتيت
* جبل ام عدوى
* جبل ام عفين
* جبل ام علوى
* جبل ام غولداه
* جبل ام قبور
* جبل ام كبث
* جبل ام كثيره
* جبل ام لصيفه
* جبل ام متلا
* جبل ام مجير
* جبل ام مفروث
* جبل ام مفرود
* جبل ام مفروض
* جبل امليح
* جبل بترعيه
* جبل بريكا
* جبل بيضه (جبل فى مصر)
* جبل تلة الجمل
* جبل جديره
* جبل جنثل
* جبل جنه
* جبل جورلس
* جبل حديب الجمال
* جبل حمام فرعون
* جبل حمرا
* جبل حويطى
* جبل حيشان
* جبل حيطان
* جبل حيمور (جبل فى مصر)
* جبل خراج
* جبل خربان
* جبل خضره
* جبل خنصور الرابود
* جبل خنصور الغاشى
* جبل درنكات
* جبل رمحان
* جبل رميثى
* جبل زريق اليحمد
* جبل سحابه
* جبل سرابيل
* جبل سمر العبد
* جبل سمراء
* جبل شبيح
* جبل شتى
* جبل شقيق
* جبل شكيه
* جبل شمعون
* جبل شواب
* جبل شوشة ابو النمرات
* جبل ضيا
* جبل طار
* جبل طرفه
* جبل عتاقه
* جبل عرائس
* جبل عرجه (جبل فى مصر)
* جبل عريف الناقه
* جبل عطوانى
* جبل غرابى
* جبل غواب
* جبل غويبه
* جبل غويرب
* جبل فلات
* جبل قرين
* جبل قناوى
* جبل قنى
* جبل كتيفا
* جبل كحيليه
* جبل كفرى
* جبل كلالات
* جبل كولييت
* جبل لبنى
* جبل مراهل
* جبل مروه
* جبل مسبع سلامه
* جبل مطيلع رضوان
* جبل معين
* جبل مقصب
* جبل مقطب
* جبل مكيمن
* جبل ملجى
* جبل منادر
* جبل مندرى
* جبل منيدرة الاثيلى
* جبل مويرد
* جبل ميه دجيدف رع
* جبل نقره
* جبل نقعه
* جبل نقيبات
* جبل هلابه
* جبل وسط البحيرى
* جبل وعيره
* جبل يعلق
* جبل ينه
* راس ابو عواسج
* راس ابو قرون
* راس الازرق
* راس الجندى
* راس الجيفه
* راس الخيطات
* راس القلب
* راس النفس
* راس الهيب
* راس ام اثله
* راس ام بدير
* راس بريبر
* راس حمرا
* راس خدع
* راس رضوى
* راس نبيع
* راس نعوز
* رويسة الاخيدر
* شالى (جبل فى مصر)
* طبقة الجرور
* عدوة الملح
* قوز ام سعيد
* كولة القرين
* مسك القناوى
* منطقة جبل الموتى
* منقار جودى
* نسلة مرفو

## محافظات مصر

ببتتقسم مصر لوحدات إدارية بتتسمى محافظة. دلوقتى مصر بتتقسم لـ27 محافظة، والمحافظة بتتكون من مراكز والمراكز بتتكون من مدن وقرى. فى كل محافظة بيتعين من رئيس الجمهورية محافظ، بيبقى المسئول عن المحافظة بتاعته. اغلب المحافظات الكثافة السكانية فيها بتعدى 1000 انسان  لكل كيلومتر مربع. المحافظات يإما بتكون منطقة حضرية بالكامل أو خليط من المدن والقرى. المحافظة ممكن تكون كلها مدينة كبيره واحدة زى فى حالة القاهرة واسكندرية.

## السكان
مصر هيه تانى اكبر دوله ف افريقيا ف عدد السكان بعد نيجيريا, و اكبر دوله ف منطقة الشرق الاوسط. و حسب تقدير سنة 2007 وصل عدد سكان مصر لحوالى 78,733,641 شخص (فى تقديرات تانيه بتقول انهم وصلو 81,713,517 ف يوليه 2008) و حسب تقدير 29 سبتمبر 2012 وصل عدد سكان مصر 82,620,000 شخص و ف نهاية 2015 وصل عدد سكان مصر اكتر من 90,000,000. و دلوقت عددهم اكتر من 100 مليون (ف سنة 2021).
اغلب سكان مصر متركزين ف وادى النيل و خصوصى ف القاهره الكبرى (ربع السكان). الزياده السكانيه ف مصر بين 1.3 % و 1.6% ف السنه. المصريين بيشكلو نسبة 98% من عدد سكان مصر. و باقى الاقليات العرقيه ف مصر ى اما بدو ف سينا و نوبيين و سيويين و بيجاويين و امازيغيين (1%) ى اما جريك (يونانيين) و ارمن و طليان و فرنساويين (1%).
المصريين اكترهم م المسلمين السنه 80-90% و الباقى مسيحيين اغلبهم بيتبعو المسيحيه القبطيه الاورتودوكسيه و حوالى 200 م اليهود. بسبب عدم اعتراف الدوله الرسميه ف مصر ب اى ديانات او مذاهب تانيه، فى نسب مش معروفه م المصريين اللى بينتمو للدين البهائى و المذهب الشيعى الاثناعشرى، و زى اى بلد (الفاتيكان مثلا)، فى مصريين ملحدين و مصريين لا-دينيين كتير.
### فلسفه و معتقدات
شوف بردو: سكشن الميتولوچيه و الديانه ف صفحة المصريين. و شوف الدين المصرى القديم.
#### اديان
اكتر اربع اديان منتشره ف مصر دلوقت؛ الحكومه المصريه معترفه بتلاته، بس حريه الاديان "مضمونه" بشكل رسمى ف الدستور:
* **[[الاسلام]]**: الدين الرسمى و مؤمن بيه من 80% ل90% من سكان مصر غالبيتهم سنه.
* **[[مسيحيه|المسيحيه]]**: الريپورتات بتختلف كتير عن بعض، كمثال فى مصادر بتقول ان مؤمن بيها 10% من سكان مصر؛ اغلبهم اورتودوكس، كمان فى منهم كاتوليك و پروتستانت. فى مصادر تانيه بتقول من 15% ل20%.
* **[[يهوديه]]**: معظم اليهود المصريين هاجرو علا فرنسا و امريكا ف ال50ات و ال60ات, بس فى منهم فضّلو الق رجع ف مصر بدل ما يهاجرو, و هما حوالى 300 يهودى ف الفيوم و القاهره.
* **[[الدين البهائى|البهائيه]]**: الريپورتات الرسميه بتقول ان فى 2000 بهائى مصرى؛ و دى ديانه م الديانات الموجوده ف مصر لكن الازهر و مجمع البحوث الاسلاميه مش عايز يعترف بيها لانها دين جه بعد الاسلام و الاسلام مش بيعترف ب اى دين بعدو. بس حكومة مصر اعترفت ب الديانه البهائيه بعد صدور حكم محكمة القضاء الادارى يوم الخميس 6-4-2006 ب ان طايفة البهائيه ليها حق الاعتراف بيها رسمى. و كمان سمحت الدوله بكتابه (**—**) ف خانه الديانه ف البطاقه الشخصيه.
#### الالحاد و اللادينيه
* **ال[[الحاد]] و ال[[لادينيه]]**: زى اى مجتمع ف العالم، مش كل الناس اللى فيه بيبقو مؤمنين بالاديان اللى منتشره ف مجتمعها. المصريين الملحدين و المصريين اللادينيين عمومى ليهم تواجد ملحوظ اوى ع الانترنت، بس لاسباب اجتماعيه  صعب اوى احصائهم او معرفة عددهم علا ارض الواقع، و ف الاحصاءات بيبقو محطوطين ى من ضمن المسلمين ى من ضمن المسيحيين، علا حسب، بس التقارير بتشير ان عدد المصريين الملحدين و المصريين اللادينيين زاد و بيزيد بشكل ملحوظ اوى الكام سنه اللى فاتو، و عدد البلوجات و السايتات الالحاديه بيتضاعف. م المصريين الملحدين اللى ليهم تواجد كبير ع اليوتيوب هوا "مصرى ملحد" اللى ڤيديوهاتو ليها تاثير ملحوظ. و كريم عامر من اشهر المصريين اللادينيين اللى اتسجنو فى مصر بسبب عدم ايمانهم ب الاسلام و بسبب انو انتقد الاسلام و الاسلاميين و تحريضهم ع الارهاب، و دا كان ف 2006. بس ف الفتره الاخيره الريس عبدالفتاح السيسى اكد ف كلمه من بتوعو ان كل المصريين ليهم حرية الايمان او عدم-الايمان؛ الحرب علا حرية التفكير بتبقا جايه م المؤسسات الدينيه زى الازهر، و رغم كلمة الريس عبدالفتاح السيسى، الدوله بتدعم الازهر و المؤسسات الدينيه بشكل ولّا التانى.
### اللغه
200 px|thumb|بردية ايبيرس اللى بتشرح علاج الربو.شوف التفاصيل ف سكشن اللغه ف صفحة المصريين.
المصريين كانو بيتكلمو اللغه المصرى القديمه، و اللى كانو بيسموها "**ر ن كمت r n km.t**" ف اللغه المصرى القديمه، و ف المرحله القبطى اسمها بقا "**تمِنترِمِنكيمه ⲧⲙⲛ̄ⲧⲣⲙ̄ⲛ̄ⲕⲏⲙⲉ**" ف القبطى الصعيدى، و "**تيمِترِمِنكيمه ϯⲙⲉⲧⲣⲉⲙⲛ̀ⲭⲏⲙⲓ**" ف القبطى البحيرى.
مع ان لغة الدوله الرسميه ف مصر دلوقت هيا العربى، بس مفيش حد ف مصر اتولد بيتكلمها من- مش ما يتعلمها، و لحد اللى بيتعلموها مبيتكلموهاش و يادوب بيستخدموها ف القرايه. استعمال العربى محدود بس ف التعاملات الاداريه و الصحافه المكتوبه. المصريين بيتكلمو مصرى (68%)، صعيدى (29%)، بدوى (1.6%)، سودانى (0.6%)، نوبى (0.3%)، دومارى (0.3%)، بيچا (0.1%)، سيوى. طول تاريخهم المصريين بيتكلمو لغات م العيله الافرو-اسيويه زى اللغه المصريه القديمه (اللى اتكتبت بالرموز الهيروجليفى و الهيراتيكى و بعدين اتطورت و بقت الديموتيكى و بعدين قبطى)، و دلوقت اللغه المصرى الحديثه هيا لغه قوميه لالمصريين، و لما بتتكتب ف الغالب بيكون بالحروف العربى، بس فى كتير بيكتبوها ب الحروف اللاتينى. ف القرن العشرين، بعد استقلال مصر من بريطانيا سنة 1922، كان فى ناس بتطلب لاعتراف ب اللغه المصرى، زى قاسم امين، احمد لطفى السيد، و سلامه موسى. بعدين ظهر ف ال40-ات ناس زى احمد لطفى السيد نادو بكتابة اللغه المصرى الحديثه بالحروف اللاتينى، و لسه فى ناس النهارده بتنادى ب لاعتراف باللغه المصرى ك لغه رسميه عشان ده حق كل المصريين ف بلدهم. بيومى قنديل كان واحد من اشرس اللى دافعو عن اللغه المصرى الحديثه ب ادله علميه و لغويه، و هوا اول واحد يسميها اللغه المصرى الحديثه (اللمح، زى هوا ما سماها). بيومى قنديل صنف اللغه المصرى الحديثه علا انها المرحله الرابعه من تطور اللغه المصرى القديمه، يعنى بنت القبطى و حفيدة الديموتيكى، و عمل التصنيف دا علا اساسات لغويه، و طالب المصريين انهم يكتبو زى ما بيتكلمو.
## الاقتصاد
اقتصاد مصر بيعتبر م لاقتصادات المتنوعه ف الشرق الوسطانى. حيس انه بيعتمد ع الخدمات بنسبة 51% و الزراعه بنسبة 32%  و الصناعه  بنسبة 17% والسياحه و دخل قناة السويس و البترول.
### البورصة
كان فيه محاولة اولى لانشاء بورصة فى اسكندرية سنة 1861 و كانت معمولة للقطن وبعدين اول محاولة لانشاء بورصة للفلوس كانت سنة 1890 و كان فيه بعديها محاولة تانى سنة 1898 لكن الشركة فلست بعديها ب 3 شهور. بدات نشاة بورصة مصر الفعلية سنة 1903 وساعتها اتكونت الشركة من شوية ناس اغنياء و كام سمسار.
## الجيش
الجيش المصرى (القوات المسلحه المصريه) هوا اقدم جيش فى العالم و دلوقتى هو اكبر جيش ف افريقيا و التانى ف  الشرق الوسطانى، و هوا متكون من 468,000 عسكرى نظامى و بيوصل لمليون فرد لو ضفنا قوات الاحتياط و فى اكتر من 41 مليون واحد يقدر يشيل سلاح، الجيش بيتكون من القوات الجويه، القوات البحريه، القوات البريه، و الدفاع الجوى. مصر عندها قمر صناعى لالتجسس و اسم القمر الصناعى **اجيبت سات-2** و اطلقته مصر ف ابريل 2014 و كان فى قبلو **اجيبت سات-1** و كان قمر عشان التجسس برضو، بس خدمتو خلصت و اسلحة الجيش صناعه وطنيه مع اسلحه من امريكا و الصين و روسيا و فرنسا و ايطاليا و انجلترا.
القائد العام للقوات المسلحه هوا الفريق اول صدقى صبحى و القائد الاعلى هوا الريس عبد الفتاح السيسى ب حكم الدستور المصرى.
### تاسيس الجيش المصرى
اتاسس الجيش المصرى من اكتر من 5200 سنة بعد توحيد الملك نارمر (مينا) لمصر اللى هو كان سنة 3200 ق.م. ,قبل كده كان لكل اقليم مصرى جيش بيحميه لكن بعد حرب التوحيد بقى لمصر جيش موحد.
## رؤساء مصر
*محمد نجيب
*جمال عبد الناصر
*محمد انور السادات
*محمد حسنى مبارك
*محمد مرسى
*عدلى منصور
*عبد الفتاح السيسى
## شوف كمان
 
* هوية مصر
* مصريين
* ثورة 25 يناير
* اللغه المصريه الحديثه
* لهجات مصريه
*علم مصر
* الهويه المصريه
*ليستة اعلام مصر
*شعار مصر
*القوات الجويه المصريه
*شعارات محافظات مصر
* حياه بريه فى مصر
* تجربة الليبراليه فى مصر
* ليسته الرموز البريديه فى مصر
* ارقام مصريه
* الدرجات الاكاديميه فى مصر
* المراكز الثقافيه الدوليه بمصر

## خرايط مصر

## مصادر
* 
* فى اصول اسم مصر
* بوابة الحكومه المصريه 
* تصنيف "مصر" فى القسم العربى من دليل المواقع المفتوح DMOZ 
* مصر عبر العصور
* مشروعات جديده فى مصر
* دليل مصر
* اكبر جاليرى لصور مصر 
* اخبار و تحليلات انسانيه عن مصر
* النشيد الوطني 
* مجلة ايجى سينما

 

الرومان
مصر
مصر
تصنيف:دول اسلاميه